CELEX: 32021D0926
Language: bg
Date: 2021-06-07 00:00:00
Title: Решение (ЕС) 2021/926 на Съвета от 7 юни 2021 година относно позициите, които трябва да се заемат от името на Европейския съюз в рамките на писмени процедури от участниците в Споразумението за официално подкрепяните експортни кредити и от участниците в Отрасловата договореност относно експортните кредити за граждански въздухоплавателни средства по отношение на исканията на Обединеното кралство да стане участник в тях

9.6.2021   
               
               
                  BG
               
               
                  Официален вестник на Европейския съюз
               
               
                  L 203/12
               
            
         РЕШЕНИЕ (ЕС) 2021/926 НА СЪВЕТА
         от 7 юни 2021 година
         относно позициите, които трябва да се заемат от името на Европейския съюз в рамките на писмени процедури от участниците в Споразумението за официално подкрепяните експортни кредити и от участниците в Отрасловата договореност относно експортните кредити за граждански въздухоплавателни средства по отношение на исканията на Обединеното кралство да стане участник в тях
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Насоките, съдържащи се в Споразумението за официално подкрепяните експортни кредити (наричано по-нататък „Споразумението“), разработено в рамките на Организацията за икономическо сътрудничество и развитие (ОИСР), се прилагат в Съюза по силата на Регламент (ЕС) № 1233/2011 на Европейския парламент и на Съвета (1).
                  
               
                     (2)
                  
                  
                     Участниците в споразумението са Австралия, Канада, Европейският съюз, Япония, Корея, Нова Зеландия, Норвегия, Швейцария, Турция и Съединените щати.
                  
               
                     (3)
                  
                  
                     Отрасловата договореност относно експортните кредити за граждански въздухоплавателни средства (наричана по-нататък „Договореността“) се съдържа в приложение III към споразумението и е неразделна част от споразумението. Поради това Договореността също се прилага в Съюза по силата на Регламент (ЕС) № 1233/2011.
                  
               
                     (4)
                  
                  
                     Участниците в Договореността са Австралия, Бразилия, Канада, Европейският съюз, Япония, Корея, Нова Зеландия, Норвегия, Швейцария и Съединените щати.
                  
               
                     (5)
                  
                  
                     Споразумението, включително и Договореността, предоставя рамка за правилното и прозрачно използване на официално подкрепяните експортни кредити в съответните им области на приложение. То цели да се благоприятстват еднаквите условия на конкуренция за официално подкрепяните експортни кредити с оглед насърчаване на конкуренцията между износителите въз основа на качеството и цената на изнасяните стоки и услуги, а не въз основа на най-благоприятните официално подкрепяни финансови условия.
                  
               
                     (6)
                  
                  
                     Обединеното кралство Великобритания и Северна Ирландия („Обединеното кралство“) се оттегли от Съюза, считано от 1 февруари 2020 г. (2).
                  
               
                     (7)
                  
                  
                     В съответствие с член 3 от Споразумението членовете ОИСР, които не са участници в Споразумението и държавите, които не членуват в ОИСР могат да бъдат поканени за участие от настоящите участници. Неучастваща в договореността държава може да стане участник в договореността в съответствие с процедурите по допълнение I към договореността.
                  
               
                     (8)
                  
                  
                     В писмо от 28 януари 2021 г. Обединеното кралство поиска участниците в споразумението и участниците в Договореността да дадат съгласието си да стане участник съответно в споразумението и в Договореността. Участниците в Споразумението и участниците в Договореността следва да вземат решение по тези искания чрез писмена процедура.
                  
               
                     (9)
                  
                  
                     Целесъобразно е да се определи позицията, която трябва да се заеме от името на Съюза относно решението, което трябва да бъде прието от участниците в Споразумението, както и позицията, която трябва да се заеме от името на Съюза относно решението, което трябва да бъде прието от участниците в Договореността, тъй като и двете предвидени решения ще бъдат обвързващи за Съюза по силата на член 2 от Регламент (ЕС) № 1233/2011,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Позицията, която трябва да се заеме от името на Съюза в рамките на писмена процедура на участниците в Споразумението за официално подкрепяните експортни кредити по отношение на искането на Обединеното кралство да стане участник в Споразумението, е да се подкрепи посоченото искане.
            
            
               2.   Позицията, която трябва да се заеме от името на Съюза в рамките на писмена процедура на участниците в Отрасловата договореност относно експортните кредити за граждански въздухоплавателни средства по отношение на искането на Обединеното кралство да стане участник в отрасловата договореност, е да се подкрепи посоченото искане.
            
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 7 юни 2021 година.
            
               
                  За Съвета
               
               
                  Председател
               
               F. VAN DUNEM
            
         
         
            (1)  Регламент (ЕС) № 1233/2011 на Европейския парламент и на Съвета от 16 ноември 2011 г. за прилагането на определени насоки в областта на официално подкрепяните експортни кредити и за отмяна на решения 2001/76/ЕО и 2001/77/ЕО на Съвета (ОВ L 326, 8.12.2011 г., стр. 45).
         
            (2)  Решение (ЕС) 2020/135 на Съвета от 30 януари 2020 г. относно сключването на Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия (ОВ L 29, 31.1.2020 г., стр. 1).